ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

TSTE เข็นลูกเข้าตลาด mai 
บริษัท ไทยชูการ์ เทอร์มิเนิ้ล (TSTE) มีแผนที่จะนำบริษัทย่อย คือ บริษัท ทีเอส ฟลาวมิลล์ เข้าจดทะเบียนในตลาดหลักทรัพย์ เอ็ม เอ ไอ (mai) โดย ออกหุ้นเพิ่มทุนเสนอขายนักลงทุนครั้งแรก (ไอพีโอ) จำนวนไม่เกิน 85 ล้านหุ้น มูลค่าที่ตราไว้หุ้นละ 1 บาท คิดเป็นไม่เกิน 30% ของทุนชำระแล้วทั้งหมด 285 ล้านบาท
ทั้งนี้ ภายหลังการเสนอขายหุ้นครั้งนี้ บริษัทลดสัดส่วนการถือหุ้นในบริษัทลูกดังกล่าวจาก 98.8%ลงเหลือไม่ต่ำกว่า 69.3%
สำหรับบริษัท ทีเอส ฟลาวมิลล์ ดำเนินธุรกิจผลิตและจำหน่ายแป้งสาลี โดยมีกำลังการผลิตประมาณ 2 แสนถุง (ถุงละ 22.5 กิโลกรัม) ต่อเดือน 
CEN แจกปันผลครั้งแรกในรอบ 10 ปี
นายวุฒิชัย ลีนะบรรจง ประธานเจ้าหน้าที่บริหาร บริษัท แคปปิทอล เอ็นจิเนียริ่ง (CEN) เปิดเผยว่า คณะกรรมการมีมติอนุมัติให้จ่ายเงินปันผลในอัตรา 0.05 บาท/หุ้น ให้แก่ผู้ถือหุ้นที่มีชื่อในทะเบียนวันที่13 พ.ค. และกำหนดจ่ายเงินวันที่ 27 พ.ค. 2553 
ทั้งนี้ บริษัทจ่ายเงินปันผลเป็นครั้งแรกในรอบ10 ปี นับแต่ออกจากกลุ่มรีแฮปโก้ 
โซล่าเพาเวอร์เข้าตลาดหุ้นทางอ้อม
บริษัท สตีล อินเตอร์เทค (STEEL) จะออกหุ้นเพิ่มทุนจำนวน 350 ล้านหุ้น ในราคาพาร์หุ้นละ 1 บาท แลกกับการซื้อหุ้นทั้งหมดของบริษัท โซล่า เพาเวอร์ จำนวน 35 ล้านหุ้น มูลค่าที่ตราไว้หุ้นละ 10 บาทซึ่งจะทำให้บริษัทโซล่า เพาเวอร์ ของครอบครัวกุญชรยาคง เข้าจดทะเบียนในตลาดหลักทรัพย์ทางอ้อม ขณะที่บริษัทได้ธุรกิจโรงไฟฟ้าแสงอาทิตย์มาเสริมสร้างความมั่นคงของรายได้และกำไรในอนาคต
ทั้งนี้ STEEL ขายหุ้นให้กับบริษัท โซล่า เพาเวอร์ ในราคาต่ำกว่าในตลาดหลักทรัพย์ที่ 7.45 บาท 
LH แจกเงินปันผลอีก 10 สตางค์
บริษัท แลนด์ แอนด์ เฮ้าส์ (LH) แจ้งว่า คณะกรรมการบริษัทมีมติอนุมัติให้จ่ายเงินปันผลอีกหุ้นละ 0.10 บาท หลังจ่ายระหว่างกาลแล้วหุ้นละ 0.24 บาท ให้แก่ผู้ถือหุ้นที่มีชื่อในทะเบียนวันที่ 11 พ.ค.นี้